rejauldu/bengali-wikipedia huggingface dataset:
আরবী ভাষায় (, "ইলম") শব্দটি দ্বারা জ্ঞান, অনুধাবন ও উপলব্ধি করা কে বোঝানো হয়। বাংলা ভাষায় কখনো কখনো এলেম শব্দটি দ্বারাও একে বোঝানো হয়, যার অর্থ হল; জ্ঞান, বুদ্ধিমত্তা বা বিদ্যা তবে ইসলামী পরিভাষায় শব্দটি দ্বারা প্রায়শই শুধুমাত্র 'ইসলামি জ্ঞান' কে বোঝানো হয়ে থাকে।  আরবি বহুবচনে এবং উসমানীয় তুর্কিতে এটি উলুম নামে পরিচিত।Strauss, Johann. "Language and power in the late Ottoman Empire" (Chapter 7). In: Murphey, Rhoads (editor). Imperial Lineages and Legacies in the Eastern Mediterranean: Recording the Imprint of Roman, Byzantine and Ottoman Rule (Volume 18 of Birmingham Byzantine and Ottoman Studies). Routledge, 7 July 2016. , 9781317118442. Google Books 198. "In the Ottoman Empire, the scientific language for Muslims had been traditionally Arabic[...] or Ottoman Turkish. But this applied to the traditional sciences (ulûm)."   অর্থ    ভাষাতত্ত্ব সংক্রান্ত  অক্সফোর্ড ইংরেজি ডিকশনারি অনুসারে জ্ঞান শব্দটি "অভিজ্ঞতা বা শিক্ষার মাধ্যমে অর্জিত ঘটনা, তথ্য এবং দক্ষতা; কোনো বিষয়ের তাত্ত্বিক বা ব্যবহারিক বোঝাপড়া।"-কে বোঝায়।   ইসলামী অর্থ  পাশ্চাত্য বিশ্বে জ্ঞান বলতে কোন বস্তু, দিব্য বা শারীরিক সম্পর্কিত তথ্যকে বোঝায়, তবে ইসলামী দৃষ্টিতে 'ইলম' একটি সর্বাত্মক শব্দ যা জ্ঞান, অনুধাবন ও উপলব্ধি করাকে নির্দেশ করে থাকে।   ইসলামে ইলম    কুরআনে  কুরআনে 'আলিম' শব্দটি ১৪০ বার এবং 'আল-ইলম' শব্দটি ২৭ বার এসেছে। সব মিলিয়ে 'ইলম এবং এ'সম্পর্কিত শব্দগুলি ব্যবহার করা হয়েছে এমন আয়াতের সংখ্যা মোট ৭০৪টি। এছাড়াও ক্বালাম (কলম) শব্দটি ২ বার এবং ২৩০টি আয়াতে 'আল-কিতাব' শব্দটি এসেছে, যার মধ্যে ৮১টি আয়াতে এর দ্বারা 'আল-কুরআন' কে বোঝানো হয়েছে। এছাড়াও ইলম সম্পর্কিত অন্যান্য শব্দ উল্লেখ করা হয়েছে আরও ৩১৯টি আয়াতে।   হাদীসে  বিভিন্ন গুরুত্ত্বপূর্ণ হাদিস গ্রন্থে 'ইলম' বা জ্ঞানের উপর ভিত্তি করে নির্দিষ্টসংখ্যক পরিচ্ছেদ রয়েছে।   তথ্যসূত্র   বিষয়শ্রেণী:ইসলামি পরিভাষা
Usage  Just add: {{infobox astronomical survey}} to the top of an article, and data will be automatically included from Wikidata where they are available. These values can be overridden by passing values to the relevant parameters in the article (if need be), e.g.: {{infobox astronomical survey | name =  }}  The full list of parameters is:  Parameter         Default  Description name          Wikidata label (en)(Or Page name)  জরিপের নাম image             ছবি caption         ছবির ক্যাপশন alt_names     Wikidata aliases (en)  বিকল্প নাম / জরিপের জন্য ডাকনাম coords          জরিপের স্থানের স্থানাঙ্ক type              জরিপের ধরন target          জরিপের উদ্দেশ্য organization     সংগঠন namedafter       বা সংগঠন, যার নামে জরিপের নামকরন করা হয়েছে code            মানমন্দিরের কোড started          শুরুর বছর ended            শেষ হওয়ার বছর published        প্রকাশনার বছর observations     জরিপে ব্যবহৃত দূরবীন/মানমন্দির/ক্যাটালগসমূহ wavelength      জরিপের তরঙ্গদৈর্ঘ্য frequency       জরিপের কম্পাঙ্ক band            জরিপে ব্যবহৃত জ্যোতির্বিজ্ঞানীয় ছাঁকনি/পটি products        জরিপের পন্যসমূহ website          ওয়েবসাইট commons          সাধারণ শ্রেণিবিভাগ embedded       এর মধ্যে আরেকটি তথ্যছক এমবেড করুন   Tracking categories
নবাব আলী সরওয়ার খান (১৫ মে ১৯২৪-২৫ জুলাই ১৯৯৫) যিনি চুন্নু নওয়াব নামেও পরিচিত। একজন বাংলাদেশী রাজনীতিবিদ ও সাবেক সংসদ সদস্য। ১৯৭১ সালে মুক্তিযুদ্ধের সময় তিনি কুলাউড়া আসন থেকে সংসদ সদস্য এবং পরবর্তীকালে বাংলাদেশের স্বাধীনতার পরে বাংলাদেশ গণপরিষদের সদস্য ছিলেন।   জন্ম ও প্রাথমিক জীবন  নবাব আলী সরওয়ার খান ১৫ মে ১৯২৪ সালে পৃত্থিমপাশা জমিদার বাড়িতে জন্ম গ্রহণ করেন। তার পিতার নাম নবাব আলী হায়দার খান ব্রিটিশ ভারতের একজন বাঙালি নাবিক ছিলেন। ভারতবর্ষে ব্রিটিশবিরোধী আন্দোলনের অন্যতম নেতা ও রাজনীতিবিদ ছিলেন। শিলংয়ের স্কুলে এবং পরে আলিগড় মুসলিম বিশ্ববিদ্যালয়ে পড়েন।    কর্মজীবন  নবাব আলী সারওয়ার খান ১৯৭১ সালে মুক্তিযুদ্ধের সময় তিনি কুলাউড়া আসন থেকে সংসদ সদস্য এবং পরবর্তীকালে বাংলাদেশের স্বাধীনতার পরে বাংলাদেশ গণপরিষদের সদস্য ছিলেন।  ১৯৭৩ সালের নির্বাচনে আওয়ামী লীগে থেকে প্রতিদ্বন্দ্বিতা করে পরাজিত হন। ১৯৭২ এর সংবিধানের প্রণয়নকারী দলের সদস্য ছিলেন।   মৃত্যু  নবাব আলী সরওয়ার খান পৃত্থিমপাশা জমিদার বাড়িতে ২৫ জুলাই ১৯৯৫ সালে মৃত্যুবরণ করেন।   আরও দেখুন    পৃত্থিমপাশা জমিদার বাড়ি  নবাব আলী হায়দার খান  নবাব আলী আব্বাছ খান   তথ্যসূত্র    বহিঃসংযোগ   বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:১৯২৪-এ জন্ম বিষয়শ্রেণী:১৯৯৫-এ মৃত্যু বিষয়শ্রেণী:মৌলভীবাজার জেলার রাজনীতিবিদ বিষয়শ্রেণী:আলিগড় মুসলিম বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী শিয়া মুসলিম
thumb|right| ধারুহেরার প্রথম মল ধারুহেরা () ভারতের হরিয়ানা রাজ্যের রেওয়ারী জেলায়  রেওয়ারি শহর থেকে মাত্র 19 কিমি দূরে অবস্থিত একটি  শুমারি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৪৪ মিটার (৮০০ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে ধারুহেরা শহরের জনসংখ্যা হল ১৮,৮৯০ জন। এর মধ্যে পুরুষ ৫৭% এবং নারী ৪৩%।  এখানে সাক্ষরতার হার ৬৭%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৫৬%। সারা ভারতের সাক্ষরতার হার ৫৯.৫%, তার চাইতে ধারুহেরা এর সাক্ষরতার হার বেশি।  এই শহরের জনসংখ্যার ১৭% হল ৬ বছর বা তার কম বয়সী।   তথ্যসূত্র   বিষয়শ্রেণী:হরিয়ানার শহর ও নগর
thumb|right|বাংলাদেশের সিরাজগঞ্জে তাঁতে শাড়ীর কাপড় বোনা হচ্ছে। thumb|right|সরল তন্তুবয়নরীতিতে টানা ও পোড়েন  thumb|সাটিন তন্তুবয়নরীতি, যা রেশম কাপড়ে প্রচলিত, এবং যাতে প্রতিটি টানা সুতা ১৬টি পোড়েন সুতার উপরে ভাসন্ত থাকে। thumb|right|শিরাতোলা তন্তুবয়নরীতি  তাঁতে কাপড় বোনা, তাঁত বোনা বা তন্তুবয়ন বলতে বস্ত্রবয়ন ও উৎপাদনের একটি পদ্ধতিকে বোঝায়, যাতে দুইটি স্বতন্ত্র সুতার দলকে একে অপরের সাথে সমকোণে পরস্পর বিজড়িত করে কোনও কাপড় বা বস্ত্র তৈরি করা হয়।   দৈর্ঘ্য বরাবর সুতাগুলিকে টানা বলে এবং প্রস্থ বরাবর সুতাগুলিকে পোড়েন বলে। তাঁতে বোনা কাপড়গুলি যে যন্ত্রের সাহায্যে বয়ন করা হয়, তাকে তাঁত বলে। তাঁতযন্ত্রে টানা সুতাগুলি ধারণ করা থাকে, যাদের ভেতর দিয়ে পোড়েন সুতাগুলি বয়ন করে নিয়ে যাওয়া হয়। যে পদ্ধতিতে এই সুতাগুলিকে বয়ন করা তথা পরস্পর বিজড়িত করা হয়, সেটির উপরে তাঁতে বোনা কাপড়ের বৈশিষ্ট্য বা গুণাবলী নির্ভর করে।  টানা সুতা ও পোড়েন সুতার উপরোল্লিখিত পারস্পরিক বিজড়িতকরণ শুধু সাধারণ তাঁতযন্ত্র নয়, বরং অন্য পদ্ধতিতেও সম্পন্ন হতে পারে, যেমন ফলকে বোনা, পশ্চাৎবন্ধনী-তাঁতে বোনা, কিংবা তাঁত ব্যতীত অন্য কোনও কৌশলে বোনা। সেগুলিকেও তাত্ত্বিকভাবে এক ধরনের তাঁতে কাপড় বোনা হিসেবে গণ্য করা হতে পারে।  যে উপায়ে টান ও পোড়েন সুতাগুলি একে অপরের সাথে পরস্পর বিজড়িত হয়, সেই উপায়টিকে "তাঁতে বোনার কায়দা" বা "তন্তুবয়নরীতি" (Weave) বলে। সিংহভাগ তাঁতে বোনা দ্রব্য তিনটি মৌলিক তন্তুবয়নরীতিতে সৃষ্টি করা হয়। এগুলি হল সরল তন্তুবয়নরীতি (Plain weave), সাটিন তন্তুবয়নরীতি (Satin weave) এবং শিরাতোলা তন্তুবয়নরীতি (Twill weave)। তাঁতে বোনা কাপড় সরল বা সনাতনী প্রকারের হতে পারে (একরঙা বা সরল বিন্যাস), কিংবা এগুলিকে শোভাবর্ধক বা শিল্পময় নকশায় বোনা হতে পারে।   কাপড় বোনার অন্যান্য পদ্ধতিগুলির মধ্যে আছে কাঁটায় কাপড় বোনা, কুরুশ কাঁটায় কাপড় বোনা, জমাট বয়ন ও বিনুনি বা বিঁড়ে বয়ন।  আরও দেখুন  কাঁটায় কাপড় বোনা  কুরুশ কাঁটায় কাপড় বোনা  জমাট বয়ন  বিনুনি বা বিঁড়ে বয়ন  তথ্যসূত্র  বিষয়শ্রেণী:তন্তুবয়ন বিষয়শ্রেণী:সুই সুতার কাজ
কাঞ্জিভাই রায়ভাই তালপাদে একজন ভারতীয় রাজনীতিবিদ। ২০০৭ গুজরাত বিধানসভা নির্বাচনে তিনি সফল হন  এবং ভারতের গুজরাত রাজ্যের দ্বাদশ গুজরাত বিধানসভার সদস্য হন।  তিনি ২০০৭ থেকে ২০১২ সাল পর্যন্ত ভারতীয় জাতীয় কংগ্রেসের প্রার্থী হসাবে ধোলকা আস থেকে বিধায়ক হয়েছিলেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:গুজরাতি ব্যক্তি বিষয়শ্রেণী:গুজরাত বিধানসভার সদস্য ২০০৭-২০১২ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:গুজরাতের ভারতীয় জাতীয় কংগ্রেসের রাজনীতিবিদ
বিশ্ব দয়া দিবস হল একটি বিশেষ দিন যা ১৯৯৮ সালে বিশ্বব্যাপী দয়া প্রচারের জন্য প্রতিষ্ঠিত হয়েছিল এবং বিশ্ব দয়া আন্দোলনের অংশ হিসেবে প্রতি বছর ১৩ নভেম্বর পালিত হয়। মার্কিন যুক্তরাষ্ট্র, কানাডা, জাপান, অস্ট্রেলিয়া এবং সংযুক্ত আরব আমিরাত সহ অনেক দেশে এটি পালিত হয়। বিশ্ব দয়া দিবস আমাদেরকে সবচেয়ে গুরুত্বপূর্ণ এবং ঐক্যবদ্ধ মানব নীতিগুলির মধ্যে একটির উপর প্রতিফলিত করার সুযোগ দেয়। বৃহৎ এবং ছোট উভয় ধরণের দয়ার ইতিবাচক সম্ভাবনার জন্য নিবেদিত একটি দিনে, এই গুরুত্বপূর্ণ গুণটিকে প্রচার এবং ছড়িয়ে দেওয়ার চেষ্টা করা হয় যা সকল ধরণের মানুষকে একত্রিত করে।  ইতিহাস বিশ্ব দয়া দিবসটি প্রথম বিশ্ব দয়া আন্দোলন কর্তৃক পালনের দিন হিসেবে প্রবর্তিত হয়েছিল। ২০১৯ সালে, সংস্থাটি সুইস আইনের অধীনে একটি সরকারী এনজিও হিসাবে নিবন্ধিত হয়েছিল, তবে এই গোষ্ঠীর ইতিহাস ১৯৯৭ সালে টোকিও-ভিত্তিক একটি সম্মেলনের সময় থেকে শুরু হয়। অস্ট্রেলিয়া, থাইল্যান্ড, মার্কিন যুক্তরাষ্ট্র এবং যুক্তরাজ্য সহ বিভিন্ন দেশে অবস্থিত বিভিন্ন প্রতিষ্ঠান এবং সমিতি এই সম্মেলনে একত্রিত হয়েছিল কারণ সমাজে দয়াকে সমর্থন করার জন্য তাদের নিষ্ঠা ছিল। বিশ্ব দয়া আন্দোলনের প্রাথমিক রূপরেখা এই অনুষ্ঠানের ফলে তৈরি হবে, তাদের প্রতিষ্ঠার লিখিত ঘোষণায় "একটি দয়ালু এবং আরও করুণাময় বিশ্ব গড়ে তোলার জন্য একসাথে যোগদানের অঙ্গীকার" উল্লেখ করা হবে। ১৯৯৮ সালে, এই লক্ষ্য অর্জনের জন্য, তারা প্রথম বিশ্ব দয়া দিবসের সূচনাকে সহজতর করে।  উদ্দেশ্য বিশ্ব দয়া আন্দোলন কর্তৃক বর্ণিত বিশ্ব দয়া দিবসের উদ্দেশ্য হল "সমাজের মধ্যে সৎকর্মগুলিকে তুলে ধরা, ইতিবাচক শক্তি এবং দয়ার সাধারণ সূত্রের উপর দৃষ্টি নিবদ্ধ করা যা আমাদের আবদ্ধ করে।" দুই দশকেরও বেশি সময় আগে এটি তৈরি হওয়ার পর থেকে, দিনটি সত্যিকার অর্থে বিশ্বব্যাপী নজর কেড়েছে; দিবসের সাথে সম্পর্কিত ইভেন্টগুলি প্রতিটি জনবহুল মহাদেশ থেকে অংশগ্রহণকারীদের আকর্ষণ করেছে। এর মধ্যে রয়েছে কনসার্ট, নৃত্যের সমাবেশ এবং "দয়া কার্ড" বিতরণের মতো কার্যক্রম।  যদিও বর্তমানে এই দিনটি অনানুষ্ঠানিকভাবে পালন করা হয়, তবুও বিশ্ব দয়া আন্দোলনের আশা জাতিসংঘ কর্তৃক আনুষ্ঠানিক স্বীকৃতি লাভ করবে। যদি এই দলটি তাদের প্রচেষ্টায় সফল হয়, তাহলে বিশ্ব দয়া দিবস আন্তর্জাতিক শান্তি দিবস, মানবাধিকার দিবস এবং বিশ্ব স্বাস্থ্য দিবসের মতো স্বীকৃত দিবসগুলির সাথে যোগ দেবে।   তথ্যসূত্র   বিষয়শ্রেণী:অনানুষ্ঠানিক উদ্‌যাপন বিষয়শ্রেণী:আন্তর্জাতিক উদ্‌যাপন বিষয়শ্রেণী:নভেম্বর উদ্‌যাপন বিষয়শ্রেণী:১৯৯৮-এ প্রতিষ্ঠিত পুনরাবৃত্ত ঘটনা বিষয়শ্রেণী:দয়া বিষয়শ্রেণী:স্বেচ্ছাসেবা
গিদ্দেরবাহা () ভারতের পাঞ্জাব রাজ্যের মুক্তসার জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে গিদ্দেরবাহা শহরের জনসংখ্যা হল ৩৬,৫৯৩ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬৩%। পুরুষদের মধ্যে সাক্ষরতার হার ৬৮% এবং নারীদের মধ্যে এই হার ৫৬%। সারা ভারতের সাক্ষরতার হার ৫৯.৫%, তার চাইতে গিদ্দেরবাহা এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:পাঞ্জাব, ভারতের শহর ও নগর
ইয়ারোঁ কি বারাত হলো ভারতীয় হিন্দি ভাষার একটি আলোচনামূলক ধারাবাহিক অনুষ্ঠান, যেটি উপস্থাপনা করতেন চলচ্চিত্র পরিচালক সাজিদ খান এবং অভিনেতা রিতেশ দেশমুখ। অনুষ্ঠানটি জি টিভিতে সম্প্রচারিত হতো। অনুষ্ঠানটির প্রথম পর্ব সম্প্রচারিত হয়েছিল ২০১৬ সালের ৮ অক্টোবর। অনুষ্ঠানটির শেষ পর্ব সম্প্রচারিত হয় ২০১৬ সালের ১১ ডিসেম্বর।   বিবরণ  অনুষ্ঠানটিতে প্রতি সপ্তাহে অতিথি হয়ে আসতেন দুজন সেলিব্রিটি। অনুষ্ঠানটির উপস্থাপক সাজিদ খান ও রিতেশ দেশমুখ অতিথিদের বন্ধন, বন্ধুত্ব সম্পর্কে আলোচনা করতেন, বিভিন্ন বিষয়ে জানতে চাইতেন। অনুষ্ঠানটির প্রথম পর্বে অতিথি হিসেবে উপস্থিত হয়েছিলেন অভিনেতা অমিতাভ বচ্চন ও শত্রুঘ্ন সিনহা।   অতিথি   অমিতাভ বচ্চন ও শত্রুঘ্ন সিনহা  ফারাহ খান ও করণ জোহর  পরিণীতি চোপড়া ও সানিয়া মির্জা  যুবরাজ সিং ও হরভজন সিং  বরুণ ধাওয়ান ও অর্জুন কাপুর  বিশাল দাদলানি, শেখর রবজিয়ানি এবং সুনিধি চৌহান  জ্যাকি শ্রফ ও সুনীল শেট্টি  শ্রদ্ধা কাপুর ও ফারহান আখতার  অজয় দেবগন, সঞ্জয় দত্ত এবং অভিষেক বচ্চন  শাহরুখ খান ও অনুষ্কা শর্মা  বিবেক ওবেরয় ও আফতাব শিবদাসানি  বোমান ইরানি ও রাজকুমার হিরানী  হিমেশ রেশমিয়া ও শান  হুমা কুরেশী ও সাকিব সেলিম  বিদ্যা বালান ও সুজয় ঘোষ  সঞ্জয় কাপুর, আরবাজ খান এবং চাঙ্কি পান্ডে  অক্ষয় কুমার ও সাজিদ নাদিয়াদওয়ালা   উপস্থাপক   সাজিদ খান  রিতেশ দেশমুখ   তথ্যসূত্র   বিষয়শ্রেণী:ভারতীয় টেলিভিশনের আলোচনামূলক অনুষ্ঠান বিষয়শ্রেণী:২০১৬-এ অভিষিক্ত ভারতীয় টেলিভিশন ধারাবাহিক বিষয়শ্রেণী:হিন্দি ভাষার টেলিভিশন অনুষ্ঠান বিষয়শ্রেণী:মুম্বইয়ের পটভূমিতে টেলিভিশন অনুষ্ঠান বিষয়শ্রেণী:জি টিভির মৌলিক অনুষ্ঠান
ছাগলনাইয়া বাংলাদেশের ফেনী জেলার অন্তর্গত ছাগলনাইয়া উপজেলার একটি সাবেক ইউনিয়ন।   আয়তন    ইতিহাস  ছাগলনাইয়া ইউনিয়ন ছিল ছাগলনাইয়া উপজেলার ৭নং ইউনিয়ন পরিষদ। এ ইউনিয়নের সম্পূর্ণ অংশজুড়ে ছাগলনাইয়া পৌরসভা গঠিত হওয়ায় বর্তমানে ইউনিয়ন পরিষদ কার্যক্রম বিলুপ্ত হয়ে গেছে।   আরও দেখুন   ছাগলনাইয়া পৌরসভা  ছাগলনাইয়া উপজেলা   তথ্যসূত্র    বহিঃসংযোগ   বিষয়শ্রেণী:ছাগলনাইয়া উপজেলার বিলুপ্ত ইউনিয়ন বিষয়শ্রেণী:বাংলাদেশের বিলুপ্ত ইউনিয়ন
জ্যাক আর্নেস্ট পোলার্ড, ওএএম (; জন্ম: ৩১ জুলাই, ১৯২৬ - মৃত্যু: ২৫ মে, ২০০২) নিউ সাউথ ওয়েলসের সিডনিতে জন্মগ্রহণকারী বিশিষ্ট অস্ট্রেলীয় ক্রীড়া সাংবাদিক ছিলেন। একাধারে তিনি লেখক ও ক্রিকেট ইতিহাসবিদের ভূমিকা পালন করেছেন জ্যাক পোলার্ড।   প্রারম্ভিক জীবন  ১৯৪৩ সালে কপি বয় হিসেবে সিডনির টেলিগ্রাফ সংবাদপত্রে সাংবাদিকতায় কর্মজীবন শুরু করেন। ১৮ বছর বয়সে অস্ট্রেলীয় সেনাবাহিনীতে যোগ দেন। কিন্তু পায়ের আঘাতপ্রাপ্তির কারণে হলসওর্থি ব্যারাকে পুরো নয়মাস অবস্থান করতে বাধ্য হন। এ আঘাতপ্রাপ্তি তাকে সমূহ জীবন রক্ষা করে। দ্বিতীয় বিশ্বযুদ্ধকালীন নিউগিনিতে তার প্লাটুনের সকল সদস্য নিহত হয়েছিল।   কর্মজীবন  বিশ্বযুদ্ধ পরবর্তীকালে ১৯৪৫ থেকে ১৯৪৭ সাল পর্যন্ত সেনাবাহিনীর সংবাদপত্রের জন্য জাপানে কাজ করেন। এরপর সিডনিতে সংক্ষিপ্ত সময়ের জন্য ফিরে যান। তারপর চলে যান ইংল্যান্ডে। শেফিল্ডে তিনি ঘোড়দৌড় প্রতিযোগিতার লেখকরূপে কাজ করেন। ১৯৪৮ সালে লন্ডনের অস্ট্রেলিয়ান অ্যাসোসিয়েটেড প্রেসের সংবাদ প্রতিনিধি হিসেবে কর্মজীবন শুরু করেন। সেখানে তিনি ১৯৪৮ সালের গ্রীষ্মকালীন অলিম্পিকসহ অনেকগুলো বৃহৎ আসরের ক্রীড়া প্রতিযোগিতা, দশটি উইম্বলডন চ্যাম্পিয়নশিপ ও ডন ব্র্যাডম্যানের নেতৃত্বাধীন অস্ট্রেলিয়া ক্রিকেট দলের ইংল্যান্ড সফরের উপর প্রতিবেদন প্রকাশ করেন।  ১৯৫৬ সালে সিডনিতে ফিরে আসেন। নিজস্ব প্রকাশনা প্রতিষ্ঠান জ্যাক পোলার্ড পাবলিশিং প্রতিষ্ঠার পূর্ব-পর্যন্ত ক্রীড়া প্রতিবেদক হিসেবে কাজ করতে থাকেন। এ প্রতিষ্ঠানটি শুধুমাত্র ক্রীড়া ও বিনোদনধর্মী বিষয়ের উপর গ্রন্থ প্রকাশ করতো। সহজাত লেখক ও সম্পাদক হিসেবে একগুচ্ছ ক্রীড়াবিষয়ক গ্রন্থ প্রকাশ করেন তিনি। তন্মধ্যে, অস্ট্রেলীয় ক্রিকেটের ইতিহাস বিষয়ে পাঁচ খণ্ডের ব্যাখ্যামূলক বই, রাগবি ইউনিয়ন, গল্ফ, ঘোড়দৌড় ও মাছ ধরার নির্দেশনা সম্পর্কীয় বিশ্বকোষধর্মী গ্রন্থ রচনা করেন। এছাড়াও টেনিস তারকা লিউ হোড ও রড লেভার, ক্রিকেটার কিথ মিলার ও আম্পায়ার লো রোয়ান, গল্ফার ব্রুস ডেভলিন, রাগবি লীগের খেলোয়াড় কেন থর্নেট ও জনি র‌্যাপার এবং ভিএফএল খেলোয়াড় পিটার ম্যাককেনাসহ অনেক ক্রীড়া তারকার জীবনীগ্রন্থ প্রকাশ করেন।Jack Pollard OAM - Media , Sport Australia Hall of Fame.   সম্মাননা  ১২ ডিসেম্বর, ১৯৯০ তারিখে স্পোর্ট অস্ট্রেলিয়া হল অব ফেমের সাধারণ সদস্য মনোনীত হন। ৮ জুন, ১৯৯২ তারিখে ক্রীড়া সাংবাদিকতা ও ক্রীড়ার ইতিহাস বিষয়ে অসামান্য অবদান রাখায় অর্ডার অব অস্ট্রেলিয়া পদক লাভ করেন।POLLARD, Jack Ernest , It's an Honour (Australian Government). অস্ট্রেলিয়ান ক্রিকেট সোসাইটি কর্তৃক সাংবার্ষিকাকারে জ্যাক পোলার্ড সাহিত্য পুরস্কার প্রদান করা হয়। এ প্রতিষ্ঠানটি পূর্বেকার ১২ মাসে অস্ট্রেলিয়ার ক্রিকেটকে ঘিরে শীর্ষস্থানীয় বই প্রকাশকে পুরস্কৃত করে থাকে।   অবসর  ১৯৮১ সালে প্রকাশনা জগৎ থেকে পোলার্ড অবসরগ্রহণ করেন। এরপর লেখালেখির দিকে ঝুঁকে পড়েন তিনি। মেলবোর্নে গবেষণাসংক্রান্ত কাজ শেষে সিডনিতে ফিরে আসলে স্ট্রোকে আক্রান্ত হন। এরপর ২৫ মে,২০০২ তারিখে সিডনিতে তার দেহাবসান ঘটে।   তথ্যসূত্র    আরও দেখুন   ডন টলন  বিল ফ্রিন্ডল  জ্যাক ফিঙ্গলটন  ক্রিকেট অস্ট্রেলিয়া   বহিঃসংযোগ  Author biography: Jack Pollard, HarperCollins Titles by Jack Pollard, National Library of Australia  বিষয়শ্রেণী:১৯২৬-এ জন্ম বিষয়শ্রেণী:২০০২-এ মৃত্যু বিষয়শ্রেণী:অস্ট্রেলীয় ক্রীড়া সাংবাদিক বিষয়শ্রেণী:অস্ট্রেলীয় ক্রীড়া লেখক বিষয়শ্রেণী:অস্ট্রেলিয়ার মেডেল অব দি অর্ডার গ্রহীতা বিষয়শ্রেণী:ক্রীড়া সাংবাদিক বিষয়শ্রেণী:স্পোর্ট অস্ট্রেলিয়া হল অব ফেমে প্রবেশকারী বিষয়শ্রেণী:অস্ট্রেলীয় সৈনিক
ক্লিভল্যান্ড () আমেরিকার ওহাইও অঙ্গরাজ্যের সবচেয়ে জনবহুল শহর। ২০১০ সালের জরিপে জনসংখ্যা ৩,৯৬,৮১৫ জন অধিবাসী নিয়ে আমেরিকার ৪৫তম জনবহুল শহর। এবং ওহাইও-র দ্বিতীয় বৃহত্তম শহর।  ইতিহাস ১৭৯৬ সালে কানেক্টিকাট ল্যান্ড কোম্পানি, তাদের নেতা মসেস ক্লিভল্যান্ডের নামে একটি শহর স্থাপন করে।  ভূগোল ভূসংস্থান মার্কিন আদমশুমারি দপ্তর অনুসারে, মোট আয়তন ৮২.৪৭ বর্গমাইল (২১৩.৬০ বর্গকি.মি.)। এব মধ্যে ৭৭.৭০ বর্গমাইল (২০১.২৪ বর্গকি.মি) স্থলভাগ এবং ৪.৭৭ বর্গমাইল (১২.৩৫ বর্গকি.মি) জলভাগ।   অর্থনীতি   তথ্যসূত্র   বিষয়শ্রেণী:ওহাইও বিষয়শ্রেণী:মার্কিন যুক্তরাষ্ট্রের শহর বিষয়শ্রেণী:ওহাইওর শহর
ঘাঘট নদী বা ঘাঘট নদ বাংলাদেশের উত্তর অংশে প্রবাহিত একটি নদী। এটি বাংলাদেশের রংপুর বিভাগ ও রাজশাহী বিভাগের নদী। নদীটির দৈর্ঘ্য ২৩৬ কিলোমিটার। এর পানিপ্রবাহমাত্রা অবস্থাভেদে ৫০ থেকে ২৫০০ কিউসেক।ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ১৯২-১৯৩।  ব্যুৎপত্তি  ঘাঘট নদী নীলফামারী জেলার জলঢাকা উপজেলার আবলিখানা নামক বিল থেকে উৎপত্তি লাভ করেছে। উত্তর থেকে দক্ষিণ-পূর্ব দিকে নদীটি সর্পিল গতিতে গাইবান্ধা শহরের মধ্য দিয়ে প্রবাহিত হয়ে ফুলছড়ি ঘাট থেকে কয়েক কিলোমিটার উত্তরে ব্রহ্মপুত্র নদের সাথে মিলিত হয়েছে।  পরিবেশ বিপর্যয় ঘাঘট নদ থেকে স্থানীয়ভাবে রংপুর অঞ্চলে পানিপ্রবাহ বাধাগ্রস্ত করে মাটি কাটা হয় এবং বালু তোলা হয়। মাটি-বালু কাটার কারণে বর্ষার পানি ঘোরপাক খায়, নদএর পাড় ভেঙ্গে যায়, এলাকার কৃষকের জমি নদে মিশে যায়।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:নীলফামারী জেলার নদী বিষয়শ্রেণী:গাইবান্ধা জেলার নদী
সাইদুল আজিব () ভারতের ন্যাশনাল ক্যাপিটাল টেরিটোরি অফ দিল্লী রাজ্যের দক্ষিণ জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে সাইদুল আজিব শহরের জনসংখ্যা হল ১৪,০৭৫ জন। এর মধ্যে পুরুষ ৬০%, এবং নারী ৪০%।  এখানে সাক্ষরতার হার ৬৭%, । পুরুষদের মধ্যে সাক্ষরতার হার ৭৪%, এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫%, তার চাইতে সাইদুল আজিব এর সাক্ষরতার হার বেশি।  এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:দিল্লির পাড়া বিষয়শ্রেণী:মহরৌলি
ছাড়পত্র সুকান্ত ভট্টাচার্য রচিত ১৯৪৮ সালে প্রকাশিত বাংলা কাব্যগ্রন্থ। এই গ্রন্থের কবিতাগুলো রচিত হয় ১৯৪৩ থেকে ১৯৪৭ সালের মধ্যে। মাত্র একুশ বছর বয়সে সুকান্ত মারা যাবার কিছুদিন পূর্বে এই কাব্যগ্রন্থ প্রকাশিত হয়।  সুকান্ত যখন রোগাক্রান্ত হয়ে শয্যাশায়ী, ঠিক  সে মুহুর্তেও তার সাহিত্যচর্চার ব্যাঘাত ঘটে নি | অসুস্থ অবস্থায় নিজেদের ঘরের সিঁড়ি দেখে শোষক শ্রেণী আর শোষিতের প্রতিক বানিয়ে লিখলেন "সিঁড়ি" | এভাবে এ কাব্যগ্রন্থের "চিল", "সিগারেট" ও "চারাগাছ" লিখলেন তিনি | যেগুলো দিয়ে এই কাব্যগ্রন্থ "ছাড়পত্র".।   কবিতাসমূহ  কাব্যগ্রন্থটিতে মোট ৩৭টি কবিতা স্থান পেয়েছে।   ছাড়পত্র  আগামী  রবীন্দ্রনাথের প্রতি  চারাগাছ  খবর  ইউরোপের উদ্দেশে  প্রস্তুত  প্রার্থী  একটি মোরগের কাহিনী  সিঁড়ি  কলম  আগ্নেয়গিরি  দুরাশার মৃত্যু  ঠিকানা  লেনিন  অনুভবন  কাশ্মীর  সিগারেট  দেশলাই কাঠি বিবৃতি চিল চট্টগ্রামঃ ১৯৪৩ মধ্যবিত্ত '৪২ সেপ্টেম্বর ’৪৬ ঐতিহাসিক শত্রু এক মজুরদের ঝড় (ল্যাংস্টন হিউজ) ডাক বোধন রানার মৃত্যুজয়ী গান কনভয় ফসলের ডাকঃ ১৩৫১ কৃষকের গান এই নবান্নে আঠারো বছর বয়স হে মহাজীবন''   তথ্যসূত্র    বহিঃসংযোগ   বিষয়শ্রেণী:১৯৪৮-এর কবিতা বিষয়শ্রেণী:বাংলা কাব্য
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল।  আফতাবুজ্জামান (আলাপ) ২৩:৫৭, ২৮ অক্টোবর ২০১৯ (ইউটিসি) জর্জ লিংকন ডি কস্টা   – (অপসারণের প্রস্তাবনা দেখুনলগ দেখুন) () উইকিপিডিয়া:উল্লেখযোগ্যতা (ব্যক্তি)#সৃজনশীল পেশাজীবী মানদন্ড পূরণে ব্যর্থ।   IqbalHossain (আলাপ) ০৮:২১, ১৯ অক্টোবর ২০১৯ (ইউটিসি) , তথ্যসূত্রবিহীন সংক্ষিপ্ত নিবন্ধ।--মাসুম-আল-হাসান (আলাপ) ২১:৪৩, ২৮ অক্টোবর ২০১৯ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
কাজল গুপ্ত (১৯৩৬ -১৯৯৬) ৮ জানুয়ারি ১৯৩৬ সালে জন্মগ্রহণ করেন। তিনি একজন ভারতীয় বাঙালি চলচ্চিত্র অভিনেত্রী যিনি বসন্ত বিলাপ (১৯৭৩), সন্ন্যাসের ইতিকথা (১৯৮৩) এবং আগ্নিশ্বার (১৯৭৫) অভিনয়ের জন্য ব্যাপক পরিচিতি পান।   কাজল গুপ্ত ১৯৩৬ সালের ৮ জানুয়ারি সন্ধ্যা চট্টোপাধ্যায় নামে ব্রিটিশ প্রেসিডেন্সী, ব্রিটিশ ভারতের (বর্তমানে ভারত ) কলকাতায় জন্মগ্রহণ করেন। তিনি ২২ অক্টোবর ১৯৯৬ সালে ভারতের পশ্চিমবঙ্গের কলকাতাতে মারা যান।   চলচ্চিত্রের তালিকা    নাতি বিনোদিনী (১৯৯৪)  অন্তরঙ্গ (১৯৮৮)  হীরের শিকল (১৯৮৮)  আবির (১৯৮৭)  মহমিলান (১৯৮৭)  অভিমান (১৯৮৬)  অমর কন্টক(চলচ্চিত্র) (১৯৮৬)  রাশিফল (১৯৮৪)  আগামিকাল (১৯৮৩)  ইন্দিরা (১৯৮৩)  অর্পিতা (১৯৮৩)  সন্ন্যাসের ইতিকথা (১৯৮৩)  প্রিয়তমা (১৯৮০)  বন্ধন (১৯৮০)  তিলোত্তমা (১৯৭৮)  চারমূর্তি (১৯৭৮)  সানাই (১৯৭৭)  দম্পতি (১৯৭৬)  হারমনিয়াম (১৯৭৬)  রাগ অনুরাগ (১৯৭৫)  অগ্নীশ্বর (১৯৭৫)  সাঙ্গিনী (১৯৭৪)  মার্জিনা আব্দুল্লাহ (১৯৭৩)  বসন্ত বিলাপ (১৯৭৩)  আজকের নায়েক (১৯৭২)  জবান (১৯৭২)  বন্য জ্যোৎস্না (১৯৯৬)  দ্য নিউ লিফ (১৯৬৯)  মুখারজি পরিবার (১৯৬৫)  জাটগ্রীহ (১৯৬৪)  কঞ্চের স্বর্গা (১৯৬২)  আজন্ত্রিক'' (১৯৫৮)   তথ্যসূত্র    বহিঃসংযোগ   বিষয়শ্রেণী:বাংলা চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:কলকাতার অভিনেত্রী বিষয়শ্রেণী:বাঙালি অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:১৯৯৬-এ মৃত্যু বিষয়শ্রেণী:১৯৩৬-এ জন্ম
ফিলিপ্পো ফেরারি (ইতালীয় ভাষায়: Philippus Ferrarius) (১৫৫১ - ১৫২৬)  ছিলেন একজন ইতালীয় সার্ভাইট সন্ন্যাসী এবং পণ্ডিত, এছাড়া তিনি একজন ভূগোলবিদ ও হ্যাগিওগ্রাফার (hagiographer) হিসেবেও পরিচিত।  থাম্ব|১৬০৯ সালের এই ফ্রন্টপিসে, ফিলিপ্পো ফেরারি ডানদিকে পোপ পল পায়ের পাদদেশে রবার্তো বেলারমিনের সামনে।   জীবনীক্রম  তিনি পাইডমন্টের ওভিগ্লিওতে জন্মগ্রহণ করেছিলেন।  জায়গাটি আলেসান্দ্রিয়ার কাছাকাছি অবস্থিত হওয়ায় তার ডাকনাম ছিল আলেসান্দ্রিনো (ফিলিপাস ফেরারিয়াস আলেকজান্দ্রিনাস)। তিনি পাভিয়া বিশ্ববিদ্যালয়ে ৪৮ বছর যাবত গণিত বিষয়ে শিক্ষকতা করেছিলেন।    সৃষ্টিকর্ম  ফেররারি ১৬০৫ সালে তার ভূগোলের সারসংক্ষেপ (ইতালীয়: এপিটোম জিওগ্রাফিকাম) বইটি প্রকাশ করেছিলেন।  তার লেক্সিকন জিওগ্রাফিকাম বইটির বেশ কয়েকটি পরবর্তী সংস্করণ আন্তর্জাতিকভাবে প্রকাশিত হয়েছিল।   তথ্যসূত্র    বহিঃসংযোগ     CERL পৃষ্ঠা।     ইতালিয়ান অভিধান এন্ট্রি।     কমুন ডি ওভিগ্লিও ।  বিষয়শ্রেণী:ইতালীয় জ্যোতির্বিজ্ঞানী বিষয়শ্রেণী:১৬২৬-এ মৃত্যু বিষয়শ্রেণী:১৫৫১-এ জন্ম বিষয়শ্রেণী:ইতালীয় ভূগোলবিদ বিষয়শ্রেণী:সপ্তদশ শতাব্দীর ভূগোলবিদ বিষয়শ্রেণী:ইতালির ভাষাবিদ
মিকেল কাউফমান সরেনসেন (; জন্ম: ৩ জানুয়ারি ২০০১; মিকেল কাউফমান নামে সুপরিচিত) হলেন একজন ডেনীয় পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব ইউনিয়ন বার্লিনের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।  ২০১৭ সালে, কাউফমান ডেনমার্ক অনূর্ধ্ব-১৭ দলের হয়ে ডেনমার্কের বয়সভিত্তিক পর্যায়ে অভিষেক করেছিলেন।  প্রারম্ভিক জীবন মিকেল কাউফমান সরেনসেন ২০০১ সালের ৩রা জানুয়ারি তারিখে ডেনমার্কের ইয়োয়েংয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল কাউফমান ডেনমার্ক অনূর্ধ্ব-১৭, ডেনমার্ক অনূর্ধ্ব-১৮, ডেনমার্ক অনূর্ধ্ব-১৯, ডেনমার্ক অনূর্ধ্ব-২০ এবং ডেনমার্ক অনূর্ধ্ব-২১ দলের হয়ে খেলার মাধ্যমে ডেনমার্কের প্রতিনিধিত্ব করেছেন। ডেনমার্কের বয়সভিত্তিক দলের হয়ে তিনি প্রায় ৩ বছরে ২৩ ম্যাচে অংশগ্রহণ করে ৫টি গোল করেছেন।  তথ্যসূত্র  বহিঃসংযোগ               বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:ডেনীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:১. ফুটবল ক্লাব ইউনিয়ন বার্লিনের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:ডেনমার্কের আন্তর্জাতিক যুব ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:হামবুর্গার স্পোর্টস ক্লাবের খেলোয়াড় বিষয়শ্রেণী:কার্লস্রুহার স্পোর্টস ক্লাবের খেলোয়াড় বিষয়শ্রেণী:ডেনীয় সুপারলিগার খেলোয়াড় বিষয়শ্রেণী:২. বুন্দেসলিগার খেলোয়াড় বিষয়শ্রেণী:রেগিওনাললিগার খেলোয়াড় বিষয়শ্রেণী:জার্মানিতে ডেনীয় প্রবাসী ক্রীড়াবিদ বিষয়শ্রেণী:১. ফুটবল ক্লাব হাইডেনহাইমের খেলোয়াড়
মুদ্রণ ও প্রকাশনা অধিদপ্তর হল বাংলাদেশ সরকারের জনপ্রশাসন মন্ত্রণালয়ের সংযুক্ত একটি অধিদপ্তর। এটি বাংলাদেশের সরকারী মুদ্রণ, প্রকাশনা, স্টেশনারী ও টাকা ছাপানোর কাজ করে। এর সদরদপ্তর ঢাকার তেজগাঁওয়ে অবস্থিত।  ইতিহাস মুদ্রণ ও প্রকাশনা অধিদপ্তর ১৯৭২ সালের ৩০ আগস্ট পাকিস্তান আমলের সম্পত্তি নিয়ে মুদ্রণ, লেখসামগ্রী, ফরম ও প্রকাশনা পরিদপ্তর হিসেবে প্রতিষ্ঠিত হয়। ২০০৫ সালে পরিদপ্তর থেকে অধিদপ্তরে উন্নীত করে এবং ২০১০ সালে মুদ্রণ ও প্রকাশনা অধিদপ্তর নামকরণ করে। এটি বাংলাদেশ সরকারের জনপ্রশাসন মন্ত্রণালয়ের আওতাধীন একটি সংস্থা।  সংস্থা   বাংলাদেশ সরকারী মুদ্রণালয়(বিজি প্রেস)  গভর্নমেন্ট প্রিন্টিং প্রেস(জিপি প্রেস)  বাংলাদেশ সিকিউরিটি প্রিন্টিং প্রেস (বিএসপিপি)  বাংলাদেশ ফরম ও প্রকাশনা অফিস(বিএফপিও)  বাংলাদেশ স্টেশনারী অফিস(বিএসও)  তথ্যসূত্র  বিষয়শ্রেণী:বাংলাদেশ সরকারের অধিদপ্তর বিষয়শ্রেণী:১৯৭২-এ বাংলাদেশে প্রতিষ্ঠিত বিষয়শ্রেণী:বাংলাদেশের গণমাধ্যম বিষয়শ্রেণী:ঢাকা ভিত্তিক সংগঠন বিষয়শ্রেণী:মুদ্রণ